Savudrija (rt)
Punta Savudrija (istarski) ( tal. Punta Salvore, hrv Savudrijski rt) je rt u Istri i najzapadnija točka Istre pod Hrvatskom. Nalazi se sjeverno od sela Savudrija, na ulazu u Piranski zaljev, udaljen 5 km od slovenske granice.

Savudrijski svjetionik 

Na Punti Savudrija, rtu je Austrijsko Carstvo još 1818. podiglo kameni svjetionik visok 19 metara zbog označavanja južnog ulaza u Tršćanski zaljev. Krajem 1890-ih on je dograđen na sadašnju visinu od 29 metara. Savudrijski svjetionik je najstariji ušćuvani svjetionik u Istri, postoje i tvrdnje da je najstariji na Jadranu, iako je to upitno, jer je po nekim podacima stari svjetionik u talijanskoj Barletti podignut još 1807. Danas više nije u funkciji, zamjenjen je manjim potpuno automatiziranim, pa se njegova dva apartmana iznajmljuju turistima.

Historija 
Kod Punte Savudrija se 1177. dogodila pomorska bitka u kojoj se četrdesetak venecijanskih galija, uz pomoć brodica istarskih gradova i pape Aleksandra III suprostavilo floti cara Friedricha Barbarosse u kojoj je bilo 75 đenoveških i pisanskih brodova. Venecijanskom flotom komandirao je dužd Sebastiano Ziani koji je svoje brodove sakrio u Piranski zaljev i tako iznenadio protivnike. U bici koja je uslijedila potopio je brojne brodove i zarobio njihovog komandanta Barbarossinog sina Otta Burgundskog. Ova pobjeda silno je odjeknula u Veneciji, tako da se u spomen na nju svake godine po Canalu Grande održava Vjenčanje s morem, a Veliko vijeće je naručilo veliko platno od Domenica Tintoretta koje i danas krasi zid Duždeve palače.

Izvori

Vanjske veze 

 Savudrija  

Poluotoci u Hrvatskoj
Poluotoci Jadranskog mora
Rtovi
Istra